Държавен вестник, бр. 97, 2012 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  97
Използват се и възможности за участие в кур­
сове и семинари по линия на проекти по между­
народното сътрудничество, по които бенефициенти 
са МОСВ, Министерството на здравеопазването, 
Министерството на земеделието и храните поради 
ползването на обща нормативна рамка при дей­
ностите по опазване на водите. 
Всички РИОСВ прилагат активно вътрешни 
форми за обучение и повишаване на квалифика­
цията, като редовни събирания на целия персонал, 
на които се представя дейността на отделните 
звена, запознаване с новости и изменения в 
нормативната уредба, обсъждания на казуси от 
практиката, включване в работни групи, споде­
ляне на опит от участия в курсове, семинари и 
др. Служителите придобиват знания и умения и 
при т.нар. полеви обучения (на терен), органи­
зирани от други институции по повод съвместни 
действия. Такива се извършват например по ини­
циатива на ГД „Пожарна безопасност и защита 
на населението“ – МВР, Агенция „Митници“ при 
Министерството на финансите и др.
Платени курсове и обучения, предлагани от 
външни фирми, не се използват, понеже РИОСВ не 
разполагат с бюджетни средства за такава дейност. 
Някои от темите на проведените обучения са:
– Укрепване на административния капацитет
– Управление на персонала
– Опазване чистотата на въздуха и водите
– Контрол на опасни химични вещества и 
препарати
– Управление на отпадъците
– Биологично разнообразие и защитени те­
ритории
– Закон за предотвратяване на екологични щети
– Образование „Натура 2000“
– Връзки с обществеността
– Информационни технологии
– Бюджетно счетоводство. Изготвяне на про­
ектен бюджет и отчет
– Прилагане на Закона за обществените поръчки
– Административнопроцесуален кодекс
– Ефективно административно обслужва­
не – стратегия и политика. Ефективна комуни­
кация с гражданите и бизнеса. 
Общата оценка за удовлетвореността на по­
требностите от повишаване на квалификацията 
на служителите е положителна. Интервюираните 
смятат, че може да се засили специализираното 
обучение в областта на опазването на водите. 
Трябва да се търсят допълнителни възможности 
за усъвършенстване на системата за обучение и 
развитие на кадрите, като се предвидят повече 
бюджетни средства, вкл. за участие в платени 
форми на обучение; да се прилагат гъвкави методи 
на организация на междуведомствени обучения 
по теми от общата нормативна рамка; да се из­
ползват по-ефективно възможностите за участие 
в международни проекти и др. 
Оценка на вътрешната организация на работа 
и материално-техническата осигуреност 
Вътрешни правила и процедури
РИОСВ имат разработени необходимите въ­
трешни правила и процедури, свързани с изпъл­
нението на техните регулиращи, контролни и 
информационни функции. Опитът им в областта 
на опазване на околната среда и водите, който 
датира от 1997 г., намира отражение в една добре 
работеща и структурирана вътрешна организация 
на работата, основаваща се на приети правила и 
процедури по всички аспекти от дейността – въ­
трешен правилник за контролната дейност, правила 
за документооборота и водене на деловодната 
дейност, за движение на документите, за водене 
на архива, за провеждане на процедури за въз­
лагане на обществени поръчки, за предоставяне 
на достъп до обществена информация, харта на 
клиента и др., които са разработени в съответ­
ствие с Правилника за устройството и дейността 
на РИОСВ и другите приложими нормативни 
документи. Контролът се осъществява в съот­
ветствие с Инструкция за планиране и отчитане 
на контролната дейност, утвърдена от министъра 
на околната среда и водите. От 2004 г. РИОСВ 
поддържат контролно-информационна система 
за състоянието на отпадъчните води, базирана 
на приложен софтуер за Национална база данни 
за състоянието на отпадъчните води в Република 
България. Софтуерът позволява генериране на 
справки по водни количества и замърсяващи ве­
щества на регионално и национално ниво. 
РИОСВ съставят годишен план за контролната 
дейност, който се утвърждава от министъра на 
околната среда и водите. Изготвят годишни доклади 
за състоянието на околната среда, месечни отчети 
за дейността, доклади от комплексни проверки 
по контролната дейност. Инспекциите издават и 
периодични бюлетини за състоянието на отделни 
компоненти на околната среда. 
Като цяло съществуващата вътрешна органи­
зация на работата съответства на функциите и 
отговорностите на РИОСВ, вменени им с нор­
мативната уредба. Директорите на РИОСВ имат 
право да извършват промени в рамките на щатното 
разписание и утвърдения бюджет, чрез които да 
оптимизират организационната структура така, 
че тя да отговаря най-адекватно на функциите и 
задачите на съответната РИОСВ.
По време на посещенията на място беше от­
белязано наличието на редица несъответствия и 
„разнобой“ между нормативните актове. По мне­
нието на интервюираните „при много закони има 
текстове, които са преписани дословно във връзка 
с хармонизирането на нормативната уредба с ев­
ропейското право – буквално съвпадат с текстове 
от регламентите и директивите“. Спецификата 
в България обаче изисква други подходи и реше­
ния. При част от законите са описани дейности, 
но не са посочени органите с правомощия за 
изпълнението им. Тези проблеми рефлектират 
в отделянето на допълнителни човешки ресурси 
и финанси и нарушават създадената система на 
вътрешна организация на работата.
Материално-техническа и информационна оси­
гуреност 
Материално-техническата и информационната 
обезпеченост на РИОСВ може да се оцени като 
сравнително достатъчна към момента. Някои 
РИОСВ (София, Пловдив и др.) изпитват за­
труднения по отношение на сградния фонд, не